**RAPORT**

**referitor la acţiunea tematică de control pentru verificarea spitalelor municipale și orășenești privind conformarea la legislația în vigoare și la acțiunea tematică de control privind gestionarea deșeurilor rezultate din activitățile medicale în spitalele municipale și orășenești**

 **Având în vedere Planul naţional de acţiuni tematice de control în sănătate publică 2023 și ținând cont de atribuțiile Ministerului Sănătăţii privind controlul respectării prevederilor legislative în vigoare în ceea ce priveşte calitatea condiţiilor de acordare a servicilor de asistenţă medicală, Inspecția Sanitară de Stat a organizat şi coordonat , în perioada 02.10.2023 – 27.10.2023 acţiunea tematică de control pentru verificarea spitalelor municipale și orașenești privind conformarea la legislatia în vigoare și la acțiunea tematică de control privind gestionarea deșeurilor rezultate din activitățile medicale în spitalele municipale și orășenești.**

 **Obiectivele acţiunilor de inspecție și control în unitățile sanitare privind verificarea spitalelor municipale și orășenești privind conformarea la legislația în vigoare l-a constituit verificarea:**

* respectării prevederilor Ordinului MS nr. 914/2006 pentru aprobarea normelor privind condiţiile pe care trebuie să le îndeplinească un spital în vederea obţinerii autorizaţiei sanitare de funcţionare, cu modificările și completările ulterioare;
* respectării prevederilor Ordinului MSP nr. 1706/2007 privind conducerea și organizarea unităților și compartimentelor de primire a urgențelor, cu modificările și completările ulterioare;

- respectării prevederilor Ordinului nr, 1500/2009 privind aprobarea Regulamentului de organizare şi funcţionare a secţiilor şi compartimentelor de anestezie şi terapie intensivă din unităţile sanitare, cu modificările și completările ulterioare;

- respectării prevederilor Ordinului nr. 1.030/2009 privind aprobarea procedurilor de reglementare sanitară pentru proiectele de amplasare, amenajare, construire şi pentru funcţionarea obiectivelor ce desfăşoară activităţi cu risc pentru starea de sănătate a populaţiei, cu modificările și completările ulterioare;

* respectării prevederilor Ordinului MS nr. 1101/ 2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare;

- respectării prevederilor Ordinului M.S.nr. 1761/2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia, cu modificările și completările ulterioare ;

- respectării prevederilor Legii nr. 17/2023 pentru aprobarea Ordonanţei de urgenţă a Guvernului nr. 92/2021 privind regimul deşeurilor;

- respectării prevederilor HG nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările şi completările ulterioare;

* respectării prevederilor HG nr. 1061/2008 privind transportul deşeurilor periculoase şi nepericuloase pe teritoriul României;
* respectării prevederilor Ordinului nr. 2829/2022 privind aprobarea Metodologiei de evaluare a autovehiculelor utilizate pentru transportul deşeurilor rezultate din activitatea medicală.

- respectării prevederilor Ordinului M.S.nr. 1226/2012 pentru aprobarea Normelor tehnice privind gestionarea deşeurilor rezultate din activităţile medicale şi a Metodologiei de culegere a datelor pentru baza naţională de date privind deşeurile rezultate din activităţile medicale;

- respectării prevederilor Ordinului MS nr. 1279/2012 referitor la respectarea condiţiilor de funcţionare şi monitorizare a echipamentelor de tratare prin decontaminare termică la temperaturi scăzute a deşeurilor medicale periculoase.

**Raport privind controlul respectării prevederilor legislative în vigoare în ceea ce priveşte calitatea condiţiilor de acordare a serviciilor de asistenţă medicală**

**În cadrul acțiunii de control, la nivel național, au fost verificate** **136 unități sanitare (64 spitale municipale și 72 spitale orășenești).**

**Din** **cele 136 unități sanitare controlate, 65 dețin autorizație sanitară de funcționare fără program de conformare, 43 au autorizație sanitară de funcționare cu program de conformare și 28 au autorizație sanitară de funcționare cu program cadru de conformare.**

 **Pentru deficienţele constatate în cadrul acțiunii de control pentru verificarea spitalelor municipale și orășenești privind conformarea la legislația în vigoare au fost aplicate 265 de sancţiuni contravenţionale din care**:

**- 123 avertismente**

**- 142 amenzi în valoare totală de 429.200 lei.**

 **În ceea ce privește verificarea respectării prevederilor Ordinului MS nr. 914/2006 pentru aprobarea normelor privind condiţiile pe care trebuie să le îndeplinească un spital în vederea obţinerii autorizaţiei sanitare de funcţionare, cu modificările și completările ulterioare**.

 **Principalele neconformități identificate de către inspectorii sanitari în unitățile sanitare verificate au fost următoarele:**

1. **Nerespectarea structurii funcționale menționată în Autorizația Sanitară de Funcționare** în **12** unități sanitare(**Arad** – o unitate sanitară, **Constanța** – o unitate sanitară , **Dâmbovița** – 2 unități sanitare , **Dolj** – o unitate sanitară, **Gorj** – o unitate sanitară, **Mehedinți** - 2 unități sanitare, **Prahova** – o unitate sanitară, **Vâlcea** - 2 unități sanitare, **Vrancea** – o unitate sanitară)
2. **Organizarea necorespunzătoare a structurii de spitalizare de zi, nerespectându-se prevederile art.40 din Ord.914/2006,** în **17** unități sanitare(**Alba** – 5 unități sanitare, **Arad**– o unitate sanitară, **Botoșani**– o unitate sanitară, **Constanța** – o unitate sanitară, **Mehedinți** – o unitate sanitară, **Mureș** – 3 unități sanitare, **Satu Mare** - 2 unități sanitare, **Suceava** - 2 unități sanitare).
3. **Neasigurarea personalului medical și auxiliar în secția ATI, în număr corespunzător, conform Ord. MS nr. 1500/2009 cu modificările și completările ulterioare î**n **20** de unități sanitare(**Arad** – o unitate sanitară, **Argeș** - 3 unități sanitare, **Bacău** - 2 unități sanitare, **Botoșani** – o unitate sanitară, **Caraș Severin** – o unitate sanitară, **Călărași** – o unitate sanitară, **Constanța** – o unitate sanitară, **Covasna** – o unitate sanitară, **Dolj** – o unitate sanitară, **Galați** – o unitate sanitară, **Iași** – o unitate sanitară, **Neamț** – o unitate sanitară, **Suceava** - 3 unități sanitare, **Vaslui** - 2 unități sanitare).

**4)Condiții igienico-sanitare necorespunzătoare** în **39** unități sanitare(**Arad** - 2 unități sanitare, **Bacău** – o unitate sanitară, **Bihor** - 3 unități sanitare, **Bistrița Năsăud** – o unitate sanitară, **Botoșani**– o unitate sanitară, **Brașov** - 2 unități sanitare, **Brăila** – o unitate sanitară, **Buzău**– o unitate sanitară, **Caraș Severin** - 2 unități sanitare, **Călărași** – o unitate sanitară, **Constanța** - 2 unități sanitare, **Covasna** – o unitate sanitară, **Dâmbovița** - 2 unități sanitare, **Dolj** – o unitate sanitară, **Gorj** - 3 unități sanitare, **Hunedoara** - 2 unități sanitare, **Ialomița** – o unitate sanitară, **Mehedinți** - 2 unități sanitare, **Mureș** – o unitate sanitară, **Maramureș** – o unitate sanitară, **Neamț** – o unitate sanitară , **Olt** – o unitate sanitară, **Sălaj** – o unitate sanitară, **Suceava** – o unitate sanitară, **Timiș** - 3 unități sanitare, **Teleorman** – o unitate sanitară).

**5)Nerespectarea normelor de amplasare a paturilor, conform prevederilor art. 5 din Ordinul nr. 914/2006,** în **47** unități sanitare(**Alba** - 5 unități sanitare, **Arad** – o unitate sanitară, **Argeș** - 3 unități sanitare, **Bacău** – o unitate sanitară, **Botoșani** – o unitate sanitară, **Călărași** - 2 unități sanitare, **Constanța** – o unitate sanitară, **Dâmbovița** - 3 unități sanitare, **Dolj** – o unitate sanitară, **Giurgiu** – o unitate sanitară, **Gorj** – o unitate sanitară, **Mehedinți** - 2 unități sanitare, **Mureș** - 5 unități sanitare, **Neamț** - 2 unități sanitare, **Prahova** - 7 unități sanitare, **Suceava** - 2 unități sanitare, **Timiș** - 5 unități sanitare, **Vaslui** - 2 unități sanitare, **Vrancea** - 2 unități sanitare)

**6)** **Dotarea minimă obligatorie a saloanelor nu este conform prevederilor art. 7 din Ordinul nr. 914/2006,** în **49** unități sanitare (**Alba** - 2 unități sanitare, **Argeș** - 3 unități sanitare, **Bacău** - 2 unități sanitare, **Botoșani** – o unitate sanitară, **Brașov** - 3 unități sanitare, **Brăila** – o unitate sanitară, **Buzău** – o unitate sanitară, **Caraș Severin** - 3 unități sanitare, **Călărași** – o unitate sanitară, **Covasna** – o unitate sanitară, **Dâmbovița** - 3 unități sanitare, **Galați** - 2 unități sanitare, **Giurgiu** – o unitate sanitară, **Gorj** - 2 unități sanitare, **Harghita** – o unitate sanitară, **Iași** - 2 unități sanitare, **Maramureș** – o unitate sanitară, **Mehedinți** - 2 unități sanitare, **Mureș** – o unitate sanitară, **Neamț** - 2 unități sanitare, **Olt** – o unitate sanitară, **Prahova** - 2 unități sanitare, **Satu Mare** - 2 unități sanitare, **Sălaj** - 2 unități sanitare, **Suceava** – o unitate sanitară, **Timiș** – 2 unități sanitare, **Vaslui** - 2 unități sanitare, **Vrancea** – 2 unități sanitare).

**7)Nerespectarea normelor privind asigurarea grupurilor sanitare, așa cum prevede art. 6 din Ordinul nr. 914/2006 cu modificările și completările ulterioare, în 39 unități sanitare** (**Alba** – o unitate sanitară, **Argeș** - 2 unități sanitare, **Bacău** - 3 unități sanitare, **Botoșani** – o unitate sanitară, **Buzău** – o unitate sanitară, **Caraș Severin** - 4, **Călărași** - 2 unități sanitare, **Dâmbovița** - 3 unități sanitare, **Dolj** – o unitate sanitară, **Hunedoara** – o unitate sanitară, **Iași** – o unitate sanitară, **Maramureș** – o unitate sanitară, **Mehedinți** - 2 unități sanitare, **Mureș** – o unitate sanitară, **Neamț** - 3 unități sanitare, **Olt** – o unitate sanitară, **Prahova** - 5 unități sanitare, **Satu Mare** – o unitate sanitară, **Suceava** - 2 unități sanitare, **Vaslui** - 2 unități sanitare, **Vrancea** – o unitate sanitară)

 **8)Nerespectarea normelor de organizare a Ambulatoriului integrat, conform articolelor 41,42,43,44 și 45 din Ordinul nr. 914/2006 cu modificările și completările ulterioare,** în **15** unități sanitare(**Alba** – o unitate sanitară, **Argeș** – o unitate sanitară, **Bacău** – o unitate sanitară, **Constanța** – o unitate sanitară, **Covasna** – o unitate sanitară, **Dolj** - 2 unități sanitare, **Iași** – o unitate sanitară, **Suceava** - 2 unități sanitare, **Vaslui** -2 unități sanitare, **Vâlcea** - 3 unități sanitare).

1. **Nerespectarea normelor de organizare și funcționare a blocurilor operatorii așa cum sunt prevăzute la Cap. II Blocul Operator din Ordinul nr. 914/2006, cu modificările și completările ulterioare, în 39 unități sanitare** (**Alba** - 6 unități sanitare, **Arad** – o unitate sanitară, **Bacău** – 3 unități sanitare, **Bistrița Năsăud** - 2 unități sanitare, **Botoșani** – o unitate sanitară, **Brașov** – o unitate sanitară, **Caraș Severin** – 2 unități sanitare, **Călărași** – o unitate sanitară, **Cluj** – o unitate sanitară, **Constanța** – o unitate sanitară, **Dolj** – o unitate sanitară, **Galați** – o unitate sanitară, **Gorj** – o unitate sanitară, **Hunedoara** - 2 unități sanitare, **Iași** – 2 unități sanitare, **Maramureș** - 2 unități sanitare, **Mehedinți** - 2 unități sanitare, **Mureș** - 2 unități sanitare, **Neamț** – o unitate sanitară, **Prahova** – o unitate sanitară, **Timiș** - 2 unități sanitare, **Vaslui** – o unitate sanitară, **Vrancea** - 2 unități sanitare) .
2. **Nerespectarea normelor de organizare și funcționare a blocurilor de nașteri, conform prevederilor art. 79, 81, 82 din Ordinul nr. 914/2006 cu modificările și completările ulterioare,** în **11** unități sanitare(**Alba** - 5 unități sanitare, **Bacău** – o unitate sanitară, **Bistrița Năsăud** – o unitate sanitară, **Dolj** - 2 unități sanitare, **Mehedinți** – o unitate sanitară, **Vaslui** – o unitate sanitară).
3. **Neasigurarea dotarii minime cu aparatură și echipamente medicale, a secției ATI, conform Ord. MS nr. 1500/2009 cu modificările și completările** în **18** unități sanitare(**Arad** – o unitate sanitară, **Argeș** – o unitate sanitară, **Bacău** - 3 unități sanitare, **Caraș** - 3 unități sanitare, **Călărași** – o unitate sanitară, **Covasna** – o unitate sanitară, **Dolj** – o unitate sanitară, **Mehedinți** - 2 unități sanitare, **Neamț** – o unitate sanitară, **Suceava** - 2 unități sanitare, **Vaslui** – o unitate sanitară, **Vrancea** – o unitate sanitară).
4. **Nerespectarea obligativității de a păstra probe alimentare timp de 48 de ore la o temperatură de +4 grade C, în spaţii frigorifice special destinate acestui scop, nerespectându-se prevederile art. 37,lit.e) din Ord. 976/1998 cu modificările și completările ulterioare,** în **5** unități sanitare( **Arad** – o unitate sanitară, **Mureș** – o unitate sanitară ,**Sălaj** – o unitate sanitară, **Sibiu** – o unitate sanitară, **Vâlcea** – o unitate sanitară).
5. **În componenţa secţiilor nu sunt amenajate spaţii corespunzătoare pentru activităţile gospodăreşti, așa cum sunt prevăzute la art. 12 din Ordinul nr. 914/2006 cu modificările și completările ulterioare,** în **17** unități sanitare(**Alba** - 4 unități sanitare, **Bacău** - 2 unități sanitare, **Caraș Severin** - 2 unități sanitare, **Dolj** - 2 unități sanitare, **Mehedinți** – 2 unități sanitare, **Neamț** – o unitate sanitară, **Sălaj** – o unitate sanitară, **Sibiu** – o unitate sanitară, **Tulcea** – o unitate sanitară, **Vaslui**– o unitate sanitară).
6. **În cadrul** Laboratorului de anatomie patologică şi prosectură, **nu se respectă** prevederile art. 129, art. 130, art. 131, art.132 **din Ordinul nr. 914/2006 cu modificările și completările ulterioare,**  în 13 unități sanitare (Alba – 4 unități sanitare, Argeș **–** o unitate sanitară, Brașov – o unitate sanitară, Constanța - 2unități sanitare, Dolj **–** o unitate sanitară, Harhita **–** o unitate sanitară, Hunedoara **–** o unitate sanitară, Mureș **–** o unitate sanitară, Satu Mare **–** o unitate sanitară) .

15)Mobilierul prezintă diferite grade de uzură în 21 unități sanitare (Argeș - 2unități sanitare, Bacău **–** o unitate sanitară, Bihor **–** o unitate sanitară, Botoșani **–** o unitate sanitară, Călărași **–** o unitate sanitară, Dâmbovița - 2unități sanitare, Gorj - 3unități sanitare, Harghita – o unitate sanitară, Iași **–** o unitate sanitară, Neamț **–** o unitate sanitară, Olt – o unitate sanitară, Sălaj – o unitate sanitară, Sibiu **–** o unitate sanitară, Timiș - 2unități sanitare, Vaslui - 2unități sanitare) .

**16)Neamenajarea unui spaţiu special pentru depozitarea substanţelor toxice , la nivelul depozitelor centrale, nerespectându-se prevederile** art. 170 **din Ordinul nr. 914/2006 cu modificările și completările ulterioare** în **10** unități sanitare(**Galați** – o unitate sanitară, **Ialomița** - 3 unități sanitare, **Iași** - 2 unități sanitare, **Suceava** - 2 unități sanitare, **Vaslui** - 2 unități sanitare).

**17)Neasigurarea rezervei de apă de consum, nerespectându-se prevederile art.16 din Ordinul nr. 914/2006,** în **30** de unități sanitare(**Alba** – 3 unități sanitare, **Bihor** – o unitate sanitară, **Bistrița Năsăud** – o unitate sanitară, **Brașov** - 3 unități sanitare, **Buzău** – o unitate sanitară, **Călărași** – o unitate sanitară, **Cluj** - 5 unități sanitare, **Constanța** - 2 unități sanitare, **Hunedoara** - 3 unități sanitare, **Iași** – o unitate sanitară, **Mehedinți** – o unitate sanitară, **Mureș** – o unitate sanitară, **Neamț** – o unitate sanitară, **Prahova** - 2 unități sanitare, **Sălaj** – o unitate sanitară, **Suceava** – o unitate sanitară, **Timișoara** - 2 unități sanitare)

 **În ceea ce privește verificarea respectării Ordinului MS Nr. 1.101/2016**

**pentru aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare, principalele neconformități identificate de către Inspectorii sanitari în unele unități sanitare verificate, sunt următoarele :**

1. **Neasigurarea organizării şi funcţionarii serviciului de prevenire a infecţiilor asociate asistenţei medicale de către o unitate sanitară (Mehedinți), nerespectându-se prevederile Anexei nr.1 din Ordinul nr. 1101/2016.**
2. **Neasigurarea componenței Serviciului/compartimentului de prevenire a infecţiilor asociate asistenţei medicale conform prevederilor Anexei nr.1 din Ordinul nr. 1101/2016,** în **7** unități sanitare( **Buzău** – o unitate sanitară, **Dâmbovița** - 2 unități sanitare, **Giurgiu** – o unitate sanitară, **Hunedoara** - 2 unități sanitare, **Mehedinți** – o unitate sanitară).
3. **Nerespectarea Planului de autocontrol în 6 unități sanitare (Botoșani** – o unitate sanitară, **Brăila** – o unitate sanitară, **Caraș Severin** – o unitate sanitară, **Dolj** – o unitate sanitară, **Prahova** - 2 unități sanitare).
4. **Neimplementarea activității de screening al pacienţilor în secţiile de terapie intensivă şi alte secţii cu risc pentru depistarea colonizărilor/infecţiilor cu germeni multiplurezistenţi, nerespectându-se prevederile pct.2, lit.e) din din Ordinul nr. 1101/2016,** în **38 de** unități sanitare(**Alba** - 6 unități sanitare, **Arad** – o unitate sanitară, **Argeș** – o unitate sanitară, **Bihor** - 5 unități sanitare, **Brașov** - 3 unități sanitare, **Caraș-Severin** – o unitate sanitară, **Dâmbovița** – o unitate sanitară, **Dolj** – o unitate sanitară, **Galați** – o unitate sanitară, **Hunedoara** - 2unități sanitare, **Maramureș** - 2 unități sanitare, **Mehedinți** – o unitate sanitară, **Mureș** - 2 unități sanitare, **Olt** – o unitate sanitară, **Prahova** - 3 unități sanitare, **Sălaj** - 2 unități sanitare, **Timiș** - 2 unități sanitare, **Vaslui** – o unitate sanitară, **Vrancea** – 2 unități sanitare)**.**
5. **Nerespectarea precauţiunilor standard, conform prevederilor Anexei nr. 4 din Ordinul nr. 1101/2016,** în **21** unități sanitare( **Bacău** – o unitate sanitară, **Buzău** - 2 unități sanitare, **Gorj** - 3 unități sanitare, **Hunedoar**a - 3 unități sanitare, **Olt** – o unitate sanitară, **Prahova** - 4 unități sanitare, **Sibiu** - 2 unități sanitare, **Vâlcea** - 3 unități sanitare, **Vrancea** - 2 unități sanitare).
6. **Neconsemnarea diagnosticului de infecție asociată asistenței medicale în actele medicale, nerespectându-se prevederile Anexei 2, lit. B.2,** în **9** unități sanitare(**Bacău** – o unitate sanitară, **Buzău** – o unitate sanitară, **Botoșani** – o unitate sanitară, **Caraș Severin** – 2 unități sanitare, **Dâmbovița** – o unitate sanitară, **Suceava** – o unitate sanitară, **Timiș** – o unitate sanitară, **Vaslui** – o unitate sanitară).

1. **Neimplementarea registrului electronic unic de monitorizare al IAAM la nivel de secție, nerespectându-se prevederile Anexei 2, I, pct.1,** în **6** unități sanitare(**Arad** – o unitate sanitară, **Dâmbovița** - 2 unități sanitare, **Neamț** - 3 unități sanitare).
2. **Neasigurarea circuitelor funcţionale, corespunzătoare** în **23** – o unitate sanitară(**Alba** - 3 unități sanitare, **Arad** – o unitate sanitară, **Botoșani** – o unitate sanitară, **Caraș Severin** – o unitate sanitară , **Constanța** – o unitate sanitară, **Dâmbovița** - 3 unități sanitare, **Dolj** - 3 unități sanitare, **Gorj** – o unitate sanitară, **Ialomița** – o unitate sanitară, **Mureș** - 2 unități sanitare, **Olt** – o unitate sanitară, **Timiș** – o unitate sanitară, **Vaslui** - 3 unități sanitare, **Suceava** – o unitate sanitară).

 **În ceea ce privește verificarea respectării prevederilor Ordinului MS nr. 1761/2021, cu modificările și completările ulterioare pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia**

 **Principalele neconformități identificate de către Inspectorii sanitari în unele unități sanitare verificate, au fost următoarele:**

1. **Nemonitorizarea eficacităţii procedurilor de curățenie și dezinfecție, prin utilizarea metodelor calitative (observaționale sau de teste rapide), nerespectându-se prevederile Anexei nr.2, art.4, din Ordinului MS nr. 1761/2021, cu modificările și completările ulterioare,** în **8** unități sanitare(**Arad** - 2 unități sanitare, **Caraș Severin** – o unitate sanitară, **Maramureș** - 2 unități sanitare, **Timiș** – o unitate sanitară, **Vaslui** – o unitate sanitară, **Vrancea** – o unitate sanitară).
2. **Nerespectarea instrucțiunilor de utilizare, în ceea ce privesc concentrațiile și timpii de utilizare specificați/specificate de producătorii produselor dezinfectante, nerespectându-se prevederile art.19, alin(2) din Ordinului MS nr. 1761/2021, cu modificările și completările ulterioare,** în **7** unități sanitare( **Mehedinți** – o unitate sanitară, **Prahova** – o unitate sanitară, **Satu Mare** – o unitate sanitară, **Suceava** - 2 unități sanitare, **Vaslui** – o unitate sanitară, **Vrancea** – o unitate sanitară).
3. **Neasigurarea trasabilității instrumentarului/dispozitivelor medicale supuse sterilizării, nerespectându-se prevederile art.53 din Ordinului MS nr. 1761/2021, cu modificările și completările ulterioare,** în **9** unități sanitare(**Arad** – o unitate sanitară, **Bacău** – o unitate sanitară, **Mureș** – o unitate sanitară, **Satu Mare** - 2 unități sanitare, **Sibiu** - 2 unități sanitare, **Timiș** – o unitate sanitară, **Vrancea** – o unitate sanitară).

1. **Neefectuarea trimestrială cu laboratorul direcţiilor de sănătate publică judeţene, pentru intercomparare, a uni set de analize medicale din toate tipurile de probe recoltate la nivelul unităţii sanitare, nerespectându-se prevederile art.4, alin.(5) din Ordinului MS nr. 1761/2021, cu modificările și completările ulterioare , în 10 unități sanitare** (**Arad** - 2 unități sanitare, **Cluj** – o unitate sanitară, **Dâmbovița** – o unitate sanitară, **Mureș** - 3 unități sanitare, **Neamț** – o unitate sanitară, **Timiș** - 2 unități sanitare).
2. **Personalului medical responsabil cu sterilizarea nu este instruit și acreditat să lucreze cu aparate sub presiune, nerespectându-se prevederile art. 55 din Ordinului MS nr. 1761/2021, cu modificările și completările ulterioare,** în **6** unități sanitare(**Alba** – o unitate sanitară, **Arad** – o unitate sanitară, **Dolj** - 3 unități sanitare, **Olt** – o unitate sanitară).
3. **Neefectuarea controlul eficienței sterilizării, nerespectându-se prevederile art. 57 din Ordinului MS nr. 1761/2021, cu modificările și completările ulterioare,** în **6** unități sanitare (**Arad** – o unitate sanitară, **Argeș** – o unitate sanitară, **Gorj** – o unitate sanitară, **Mehedinți** – o unitate sanitară, **Suceava** – o unitate sanitară, **Vâlcea** – o unitate sanitară).
4. **Existența produselor biocide, materialelor sanitare şi articolelor de unică folosinţă, a medicamentelor cu termene de valabilitate expirat** în 43 de unități sanitare (**Arad** - 2 unități sanitare, **Argeș** - 4 unități sanitare, **Bacău** - 2 unități sanitare, **Brăila** – o unitate sanitară, **Buzău** - 2 unități sanitare, **Constanța** - 3 unități sanitare, **Covasna** - 2 unități sanitare, **Dolj** - 3 unități sanitare, **Harghita** - 3 unități sanitare, **Mehedinți** – o unitate sanitară, **Mureș** - 3 unități sanitare, **Olt** - 2 unități sanitare, **Prahova** -2 unități sanitare, **Sibiu** – o unitate sanitară, **Suceava** - 2 unități sanitare, **Teleorman** - 3 unități sanitare, **Timiș** - 4 unități sanitare, **Vâlcea** - 3 unități sanitare).

 **Totodată, în cadrul acțiunii a fost verificat și modul de ducere la îndeplinire a măsurilor dispuse la termenele stabilite pentru remedierea neconformitățiilor constatate în cadrul acțiunii tematice de control pentru verificarea respectării Normelor de supraveghere, prevenire şi limitare a infecţiilor asociate asistenţei medicale , desfășurată în perioada 01.02.2023 - 31.03.2023.**

 **Din cele 725 măsuri dispuse, au fost realizate 634. Județele cu cele mai multe măsuri nerealizate sunt: Caraș-Severin – două unități sanitare, Vaslui – două unități sanitare, Bihor - o unitate sanitară, Botoșani- o unitate sanitară, , Dâmbovița – 1 unitate sanitară, Dolj- o unitate sanitară, Neamț - o unitate sanitară, Sălaj - o unitate sanitară.**

**Exemple de măsuri care nu au fost duse la îndeplinire, la termenele stabilite pentru remedierea neconformităților constatate:**

**Bihor – 1 unitate sanitară**

**-** înlocuirea mobilierului deteriorat în blocul operator Ortopedie, Secţia Chirurgie şi vestiarul personalului din Secţia Chirurgie;

- dotarea cu sisteme de alarmă la patul bolnavului în secţiile Chirurgie generală şi Obstetrică - Ginecologie;

- dotarea spaţiului de decontaminare aferent Secţiei ATI, cu lavoar.

**Botoșani – 1 unitate sanitară**

- asigurarea unor spații destinate exclusiv pregătirii preliminare a instrumentarului și materialelor în vederea sterilizării și dotarea acestora cu mobilier instalații și echipamente, conform prevederilor legislației în vigoare

- dotarea spațiilor unde se practică proceduri cu risc înalt de infecţii și a sălilor pentru asistarea naşterilor cu instalații, echipamente și consumabile necesare lavajului chirurgical al mâinilor ;

- menționarea diagnosticului de infecţie asociată asistenţei medicale în toate actele medicale;

- raportarea cazurilor de BDA, conform legislației în vigoare;

- monitorizarea consumului de antibiotice;

- respectarea politicii de utilizare judicioasă a antibioticelor, inclusiv completarea documentelor conform procedurii;

- asigurarea prelucrării sanitare a pacienților la internare ;

- asigurarea spațiilor pentru echiparea bolnavilor în îmbrăcămintea de spital;

- efectuarea lucrărilor de reparații și igienizare a pereților/plafoanelor/pavimentelor deteriorați/deteriorate;

- efectuarea lucrărilor de reparații a instalațiilor sanitare cu defecțiuni;

- utilizarea mopurilor cu franjuri, care pot fi supuse prelucrării prin termodezinfecţie;

- asigurarea huselor de protecție, impermeabile pentru toate saltele;

- amenajarea și dotarea spațiului de prelucrare și depozitare a ustensilelor de curățenie și dezinfecție aflate în rulaj, la nivelul bloculului alimentar;

- asigurarea de sursă de apă, ventilație, climatizare, spațiu de prelucrare a pubelelor în containerul de colectare a lenjeriei murdare și contaminate;

- asigurarea de sursă de apă, ventilație, mobilier în containerul de preluare a lenjeriei curate;

- adaptarea planului de gestionare a deșeurilor periculoase conform tipurilor de deșeuri produse în spital.

 **Pentru neîndeplinirea măsurilor dispuse, la termenele stabilite de către inspectorii sanitari, au fost aplicate 2 amenzi contravenționale, conform HG 857/2011 cu modificările și completările ulterioare, în cuantum de 11.000 lei.**

 **În raportul întocmit și transmis de inspectorii sanitari, către Inspecția Sanitară de Stat se menționează faptul că măsurile dispuse ce necesită costuri și surse de de finanţare pentru remedierea neconformităților, au fost incluse în Planul operațional pe anul în curs și în Programul cadru de conformare, anexe la autorizația sanitară de funcționare**

**Caraș Severin - 2 unități sanitare**

- asigurarea de containere reutilizabile, cu filtru, necesare sterilizării instrumentarului din blocul operator;

- igienizarea și organizarea blocului operator, conform legislației în vigoare**;**

**-** asigurarea de huse de protecție, impermeabile pentru saltele din secția chirurgie;

- efectuarea lucrărilor de recondiționare și reparare a clădirilor secției exterioare;

- reorganizarea magaziei pentru alimente, dotarea cu rafturi;

- igienizarea efectelor pacienților internați în secția exterioară de către o unitate autorizată în acest scop;

- amenajarea și dotarea spațiului de stocare temporară a deșeurilor medicale periculoase;

- întocmirea evidențelor privind gestionarea deșeurilor provenite din activitatea medicală.

 **Pentru neîndeplinirea măsurilor dispuse, la termenele stabilite, fiecare unitate sanitară a fost sancționată contravențional cu amendă, conform HG 857/2011 cu modificările și completările ulterioare, în valoare de 25.000 lei.**

**Dâmbovița – 1 unitate sanitară**

**-** actualizarea fișelor de post pentru personalul medico-sanitar și auxiliar, cu menționarea atribuțiilor, conform legislației sanitare în vigoare;

- efectuarea lucrărilor de igienizare a spațiilor de la nivelul blocului alimentar;

- asigurarea corpurilor de iluminat la patul bolnavului;

- înlocuirea caloriferelor ruginite;

- efectuarea lucrărilor de igienizare a spațiului central pentru stocarea temporară a deșeurilor infecțioase și recondiționarea/înlocuirea frigiderului destinat depozitării deșeurilor anatomo-patologice.

 **Pentru neîndeplinirea măsurilor dispuse , la termenele stabilite, a fost aplicată o amendă contravențională, conform HG 857/2011 cu modificările și completările ulterioare, în valoare de 5.000 lei.**

**DOLJ – 1 unitate sanitară**

- unitatea sanitară va încheia un contract de prestări servicii cu laboratorul DSP Dolj, pentru prelucrarea probelor de sterilitate, aer și suprafețe din cadrul autocontrolului;

- actualizarea fișelor de post ale personalului medico-sanitar, auxiliar și ale conducerii spitalului cu atribuțiile prevăzute în Ord. MS nr. 1101/2016 ;

- acreditarea personalului medical responsabil cu sterilizarea să lucreze cu aparate sub presiune;

- utilizarea mopurilor și a materialelor de curățenie, în conformitate cu prevederile legale în vigoare;

- depozitarea alimentelor pe categorii, la nivelul blocului alimentar**.**

 **Pentru neîndeplinirea măsurilor dispuse, la termenele stabilite de către inspectorii sanitari, a fost aplicată o amendă contravențională, conform HG 857/2011 cu modificările și completările ulterioare, în valoare de 25.000 lei.**

**NEAMȚ – 1 unitate sanitară**

**-** luarea măsurilor tehnico - organizatorice în vederea conformării la prevederile OMS nr.914/2006 cu modificările și completările ulterioare privind: asigurarea suprafeţei/pat, a normelor de amplasare a paturilor în saloane, a numărului de grupuri sanitare pentru pacienţi și personal pentru fiecare secţie;

- respectarea procedurilor și a protocoalelor de lucru, în conformitate cu legislația sanitară în vigoare;

- actualizarea și implementarea procedurii de marcare și asigurarea trasabilității materialelor sterilizate, conform normelor legale în vigoare**.**

 **În raportul întocmit și transmis de inspectorii sanitari, către Inspecția Sanitară de Stat se menționează faptul că măsurile dispuse ce necesită costuri și surse de de finanţare pentru remedierea neconformităților, au fost incluse în Programul cadru de conformare, anexă la autorizația sanitară de funcționare.**

 **Pentru neîndeplinirea măsurilor dispuse, la termenele stabilite, a fost aplicată o amendă, conform HG 857/2011 cu modificările și completările ulterioare, în valoare de 30.000 lei.**

**SĂLAJ– 1 unitate sanitară**

**-** reabilitarea perețiilor exteriori ai clădirii și a pardoselii de la secția de pneumologie;

- dotarea spațiului pentru depozitarea lenjeriei curată de la nivelul spălătoriei cu mobilier specific;

- efectuarea lucrărilor de reparații și igienizare la nivelul cabinetelor medicale, din cadrul ambulatoriului de specialitate;

- asigurarea rezervei de apă potabilă, de consum.

 **În raportul transmis Inspecției Sanitare de Stat se menționează faptul că, din lipsă de fonduri, nu au fost efectuate lucrările de reabilitare a perețiilor exteriori ai clădirii și a pardoselii de la secția de pneumologie, situație în care inspectorii sanitari au prelungit termenul de remediere .**

 **A fost aplicată o sancțiune contravențională, cu Avertisment, conform OG 2/2001 cu modificările și completările ulterioare, pentru neasigurarea rezervei de apă în unitate.**

**Vaslui - 2 unități sanitare**

**-** constituirea serviciului de prevenire a infecţiilor asociate asistenţei, conform legislației în vigoare;

- implementarea activității de screening al pacienților din secțiile cu risc înalt;

- monitorizarea consumului de antibiotice;

- menționarea diagnosticului de infecţie asociată asistenţei medicale în toate actele medicale;

- dotarea spațiilor biberoneriilor cu autoclave special destinate pentru sterilizarea biberoanelor și a altui inventar mărunt legat de alimentația sugarului ;

- asigurarea spațiilor pentru igienizarea pubelelor de transport deșeuri medicale, pentru toate pavilioanele.

 **Pentru neîndeplinirea măsurilor dispuse, la termenele stabilite au fost aplicate 4 avertismente conform O.G. nr.2/2001, cu modificările și completările ulterioare.**

 **În rapoartele întocmite și transmise de inspectorii sanitari, către Inspecția Sanitară de Stat se menționează faptul că măsurile dispuse ce necesită costuri și surse de de finanţare pentru remedierea neconformităților, au fost incluse în Programul cadru de conformare, anexă la autorizația sanitară de funcționare.**

**Raport privind gestionarea deșeurilor rezultate din activitatea medicală**

Acțiunea de inspecție și control s-a realizat la spitale municipale și orășenești. Controlul s-a efectuat în conformitate cu prevederile Ordinului nr. 824/2006 pentru aprobarea Normelor privind organizarea şi funcţionarea Inspecţiei Sanitare de Stat, cu modificările și completările ulterioare și a vizat în principal verificarea respectării prevederilor legale în vigoare privind ambalarea și stocarea temporară a deșeurilor, evidența cantităților de deșeuri generate, transportul deșeurilor, tratarea și eliminarea deșeurilor, instruirea, formarea și responsabilitățile personalului din cadrul unităților sanitare, dotarea, funcționarea și monitorizarea echipamentelor proprii de decontaminare termică la temperaturi scăzute.

Pe parcursul desfășurării acțiunii de control, inspectorii sanitari au verificat respectarea următoarelor prevederi legislative: OU nr. 92/2021 privind regimul deşeurilor, cu modificările și completările ulterioare; HG nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările şi completările ulterioare; HG nr. 1061/2008 privind transportul deşeurilor periculoase şi nepericuloase pe teritoriul României; HG nr. 857/2011 privind stabilirea şi sancţionarea contravenţiilor la normele din domeniul sănătăţii publice, cu modificările și completările ulterioare; Ordinul MS nr. 1226/2012 în ceea ce priveşte respectarea normelor tehnice privind gestionarea deşeurilor rezultate din activităţi medicale (colectarea, ambalarea, stocarea temporară, transportul, tratarea şi eliminarea deşeurilor) şi evidenţa cantităţilor de deşeuri generate de unităţile sanitare; Ordinul MS nr. 1279/2012 referitor la respectarea condiţiilor de funcţionare şi monitorizare a echipamentelor de tratare prin decontaminare termică la temperaturi scăzute a deşeurilor medicale periculoase.

 La nivel național, inspectorii sanitari au verificat 136 unități sanitare (spitale municipale și orășenești) în ceea ce privește respectarea prevederilor legate de gestionarea deșeurilor rezultate din activitatea medicală.

Pentru deficienţele constatate în cadrul controalelor privind modul de gestionare a deșeurilor rezultate din activitatea medicală au fost aplicate următoarele **sancţiuni contravenţionale**:

**- 27 avertismente**

**- 13 amenzi în valoare totală de 41.400 lei.**

Principalelele neconformități identificate de inspectorii sanitari privind modul de gestionare a deșeurilor rezultate din activitatea medicală:

* nu există consilierul pe probleme de siguranţă la nivelul spitalului (4 unități sanitare din județul Alba)
* nu este elaborat raportul anual privind actvităţile cu mărfuri periculoase (3 unități sanitare din județul Alba)
* necodificarea recipientelor de colectare a deșeurilor infecțioase provenite din activitatea medicală - lipsa date de identificare (1 unitate sanitară din județul Arad)
* colectarea neseparată pe categorii a deșeurilor periculoase și nepericuloase (1 unitate sanitară din județul Argeș)
* nu au fost asigurate recipiente conforme și însoțite de certificate de conformitate pentru colectarea/transportul deșeurilor chimice periculoase aflate în stare lichidă (1 unitate sanitară din județul Bacău)
* nerespectarea duratei de stocare temporară a deșeurilor rezultate din activitatea medicală (1 unitate sanitară din județul Buzău)
* nesolicitarea autorizației de la firma care realizează incinerarea deșeurilor medicale (1 unitate sanitară din județul Buzău)
* neutilizarea pentru colectarea datelor privind cantitatea de deșeuri produsă a formularului prevăzut în Ordinul nr. 1226/2012 (1 unitate sanitară din județul Buzău)
* neîntocmirea și necompletarea formularelor de expediție/transport deșeuri periculoase cu respectarea art. 6 și art. 15 alin.1, anexa 2 din HG nr. 1061/2008 (1 unitate sanitară din județul Caraș Severin)
* absența evidențelor celor care asigură transportul, tratarea/incinerarea deșeurilor provenite din activitățile medicale la nivelul unității sanitare (1 unitate sanitară din județul Caraș Severin)
* coordonatorul activităţii de protecţie a sănătăţii în relaţie cu mediul nu deţine curs de calificare – certificare INSP, nu se respectă perioada dintre două cursuri succesive privind activitatea de coordonare a activităţii de gestionare a deşeurilor la nivelul spitalului (1 unitate sanitară din județul Dolj)
* evidenţă necorespunzătoare privind eliminarea anumitor tipuri de deşeuri periculoase, respectiv in anumite zile, nu este completata rubrica eliminare (anexa 2) pentru deșeurile anatomo-patologice, infecțioase (1 unitate sanitară din județul Dolj)
* nu sunt menţionate în fişele de post la manager şi director medical atribuţii privind gestionarea deşeurilor (1 unitate sanitară din județul Dolj)
* coordonatorul activităţii de protecţie a sănătăţii în relaţie cu mediu nu deţine certificat de instruire INSP (1 unitate sanitară din județul Dolj)
* nu este elaborat regulamentul intern referitor la colectarea, stocarea, transportul şi eliminarea deşeurilor (1 unitate sanitară din județul Dolj)
* consilierul pe probleme de siguranţă nu a elaborat raportul anual privind activităţile de mărfuri periculoase (1 unitate sanitară din județul Dolj)
* coordonatorul activității de protecţie a sănătăţii în relaţie cu mediu nu are efectuate cursurile de instruire şi certificare INSP (1 unitate sanitară din județul Dolj)
* nu exista o persoană desemnată – consilier pe probleme de siguranţă la nivelul spitalului şi nu a fost întocmit un raport de activitate privind mărfurile periculoase (1 unitate sanitară din județul Dolj)
* coordonatorul activităţii de protecţie a sănătăţii în relaţie cu mediul este cadru medical (asistent medical) dar nu deţine curs de calificare – certificare INSP, nu se respectă perioada dintre două cursuri succesive privind activitatea de coordonare a activităţii de gestionare a deşeurilor la nivelul spitalului (1 unitate sanitară din județul Dolj)
* evidenţă necorespunzătoare privind transportul si eliminarea anumitor tipuri de deşeuri medicale, respectiv nu s-a făcut dovada eliminării pentru deșeurile anatomo-patologice, infecțioase (1 unitate sanitară din județul Dolj)
* cântarele destinate măsurării cantităţilor de deşeuri nu sunt verificate metrologic periodic (1 unitate sanitară din județul Dolj)
* nu este desemnata o persoana in calitate de coordonator a activităţii de protecţie a sănătăţii în relaţie cu mediul, care sa fie cadru medical si cu responsabilitati menţionate conform HG nr. 856/2002 şi Ordinului nr. 1226/2012 în fişa postului privind gestionarea deşeurilor rezultate din activitatea medicală, instruit si certificat INSP (1 unitate sanitară din județul Dolj)
* nu există consilier pe probleme de siguranţă, desemnat, care să elaboreze rapoarte anuale privind activitatea cu mărfuri periculoase (1 unitate sanitară din județul Dolj)
* nu se respectă durata stocării temporare a deşeurilor medicale infecţioase în incintele unităţilor medicale peste 48 de ore (1 unitate sanitară din județul Hunedoara și 1 unitate sanitară din județul Ialomița)
* neasigurarea gestionării corecte a deşeurilor rezultate din activitatea medicală, în conformitate cu reglementările legale în vigoare (1 unitate sanitară din județul Mureș)
* nerespectarea prevederilor Ordinului nr. 1226/2012 (1 unitate sanitară din județul Neamț)
* nerespectarea prevederilor Ordinului nr. 1226/2012 - inscripționarea necorespunzătoare a recipienților de colectare a deșeurilor periculoase (1 unitate sanitară din județul Olt)
* gestionarea parţial necorespunzătoare a deşeurilor rezultate din activitatea medicală (în sensul că pubelele de precolectare deşeuri periculoase de la nivelul secţiilor/compartimentelor de pe fiecare palier din sediul central sunt depozitate pe hol), contravenind prin aceasta prevederilor Ordinului nr. 1226/2012 actualizat (1 unitate sanitară din județul Prahova)
* întocmirea defectuoasă a procedurii privind gestionarea deşeurilor rezultate din activitatea medicală – deșeuri rezultate din administrarea medicamentelor citotoxice și citostatice (1 unitate sanitară din județul Sibiu)
* identificarea unui sac sfâșiat, pentru deșeuri periculoase infecțioase care nu sunt obiecte ascuţite identificate prin codul 18 01 03\*, introdus într-un coș prevăzut cu capac şi pedală, neinscripționat cu pictograma ”Pericol biologic”, nerespectându-se prevederile Ordinului nr. 1226/2012 (1 unitate sanitară din județul Suceava)
* neasigurarea circutelor funcționale, precum și a gestionării corecte a deșeurilor rezultate din activitatea medical (1 unitate sanitară din județul Vâlcea)
* utilizarea necorespunzătoare a recipienților de colectare și eliminare a deșeurilor rezultate din activitatea medical (1 unitate sanitară din județul Vrancea)
* nerespectarea frecvenţei de eliminare din secţii/compartimente, a deşeurilor rezultate din activitatea medicală (1 unitate sanitară din județul Vrancea)
* nedezinfectarea pubelelor cu care se efectuează transportul din secţii/compartimente către spaţiul central destinat colectării şi depozitarii temporare a deşeurilor medicale periculoase şi consemnarea efectuării operaţiunilor în graficele aferente (1 unitate sanitară din județul Vrancea)

La nivel național inspectorii sanitari au identificat în unitățile sanitare (spitale municipale și orășenești.) **12 echipamente de tratare prin decontaminare termică a deșeurilor rezultate din activitatea medicală în unitățile sanitare,** funcționale, **cu** nivel de inactivare microbiană IV.

Neconformitate: nemonitorizare verificarea echipamentelor de tratare prin decontaminare termică a deșeurilor tuturor parametrilor specificați în protocolul privind emisiile în mediu (1 unitate sanitară din Arad).